सिंगापुर ओपन सुपर सीरीज बैडमिंटन टूर्नामेंट 2014 का पुरुष एकल खिताब साइमन सांतोसो ने जीता
सिंगापुर ओपन सुपर सीरीज बैडमिंटन टूर्नामेंट 2014 का पुरुष एकल खिताब गैर वरीयता प्राप्त इंडोनेशिया के साइमन सांतोसो ने 13 अप्रैल 2014 को जीता. साइमन सांतोसो ने विश्व के नंबर एक खिलाड़ी मलेशिया के ली चोंग वेई को 21-15, 21-10 से पराजित किया. सिंगापुर ओपन सुपर सीरीज बैडमिंटन टूर्नामेंट 2014 का आयोजन सिंगापुर में किया गया. विश्व के 52वें नंबर के खिलाड़ी सांतोसो ने इसके पहले चोंग वेई को वर्ष 2009 में जापान सुपर सीरीज में परास्त किया था.
महिला एकल
सिंगापुर ओपन सुपर सीरीज बैडमिंटन टूर्नामेंट 2014 के महिला एकल के फाइनल में दूसरी वरीयता प्राप्त चीन की यिहान वांग ने हमवतन एवं विश्व की नंबर एक खिलाड़ी जुईरूई ली (चीन ) को 21- 11, 21-19 से हराकर खिताब जीता. विश्व की तीसरे नंबर की खिलाड़ी यिहान वांग ने इस जीत के साथ ही ओलंपिक चैंपियन जुईरूई ली के खिलाफ अपना कॅरियर रिकार्ड 7-5 कर लिया.
महिला युगल
विश्व की दूसरी वरीयता प्राप्त चीनी जोड़ी यिजिन बाओ और जिन्हुआ तांग ने शीर्ष वरीयता प्राप्त डेनमार्क की क्रिस्टीना पेडरसन और कैमिला राइटर को 14-21, 21-19, 21-15 से हराकर सिंगापुर ओपन सुपर सीरीज बैडमिंटन टूर्नामेंट 2014 के महिला युगल का खिताब जीता.
मिश्रित युगल
सिंगापुर ओपन सुपर सीरीज बैडमिंटन टूर्नामेंट 2014 का मिश्रित युगल का खिताब शीर्ष वरीय तोंतोवी अहमद और लिलियाना नात्सिर ने रिकी विदियांतो और पुष्पिता रिची को 21-15, 22- 20 से हराकर जीता.
awa_Deva awa_Deva mai_Deva awa_Deva mai_Deva awa_Deva mai_Deva awa_Deva